b'\n_START_ARTICLE_\nAbraham Engblom\n_START_PARAGRAPH_\nAbraham Engblom (12. maaliskuuta 1804 Turku \xe2\x80\x93 6. elokuuta 1865 Velkua) oli suomalainen kappalainen ja uskonnollisen kirjallisuuden suomentaja._NEWLINE_Engblomin is\xc3\xa4 oli turkulainen tullijahdin p\xc3\xa4\xc3\xa4llysmies Karl Engblom ja \xc3\xa4iti luultavasti Maria Kristina \xc3\x85str\xc3\xb6m. H\xc3\xa4n k\xc3\xa4vi Turun katedraalikoulua ja p\xc3\xa4\xc3\xa4si ylioppilaaksi 1822. Engblom vihittiin papiksi 1826. H\xc3\xa4n toimi pappina Uskelassa, Tottij\xc3\xa4rvell\xc3\xa4, Aurassa, Huittisissa, Tarvasjoella, Kullaalla ja Velkuassa. Engblomista tuli Ini\xc3\xb6n kappalainen 1835. _NEWLINE_Engblom oli naimisissa vuodesta 1827 Maria Gustava Lindvallin kanssa.'